CELEX: 62005CO0407
Language: sl
Date: 2006-04-06
Title: Sklep Sodišča (četrti senat) z dne 6. aprila 2006. # Reyniers & Sogama BVBA proti Belgisch Interventie- en Restitutiebureau in Kraljevina Belgija. # Predlog za sprejetje predhodne odločbe: Hof van Cassatie - Belgija. # Predlog za sprejetje predhodne odločbe - Člen 104(3), prvi pododstavek, Poslovnika - Izterjava uvoznih dajatev - Dokaz o pravilnosti tranzitne operacije ali o kraju kršitve ali nepravilnosti - Posledica nenavedbe roka za predložitev navedenega dokaza za glavnega zavezanca. # Zadeva C-407/05.

Sklep Sodišča (četrti senat) z dne 6. aprila 2006 – Reyniers & Sogama 
      (Zadeva C-407/05)
      „Predlog za sprejetje predhodne odločbe – Člen 104(3), prvi pododstavek, Poslovnika – Izterjava uvoznih dajatev – Dokaz o pravilnosti tranzitne operacije ali o kraju kršitve ali nepravilnosti – Posledica nenavedbe roka za predložitev navedenega dokaza za glavnega zavezanca“
      Prosti pretok blaga – Tranzitni postopek Skupnosti – Zunanji Skupnostni tranzitni postopek (uredbi Sveta št. 222/77, člen 36(3), in št. 2726/90, člen 34; uredbi Komisije št.
         1062/87, člen 11a, in št. 1214/92, člen 49) (Glej točke od 21 do 26 in izrek.)
      
      Predmet 
      
         
               Predlog za sprejetje predhodne odločbe – Hof van Cassatie van België – Razlaga člena 11a Uredbe Komisije (EGS) št. 1062/87
                  z dne 27. marca 1987 o določbah za izvedbo tranzitnega postopka in o ukrepih za njegovo poenostavitev (UL L 107, str. 1),
                  vstavljenega s členom 1 Uredbe Komisije (EGS) št. 1429/90 z dne 29. maja 1990 o spremembi Uredbe (EGS) št. 1062/87 (UL L 137,
                  str. 1), člena 34 Uredbe Sveta (EGS) št. 2726/90 z dne 17. septembra 1990 o tranzitnem postopku Skupnosti (UL L 262, str.
                  1) in člena 49 Uredbe Komisije št. 1214/92 z dne 21. aprila 1992 o določbah za izvedbo tranzitnega postopka in o ukrepih za
                  njegovo poenostavitev (UL L 132, str. 1) – Izterjava uvoznih dajatev – Obvestilo pristojnega organa, naslovljeno na glavnega
                  zavezanca, s katerim se tega poziva k predložitvi dokaza o pravilnosti tranzitne operacije ali o kraju kršitve – Nenavedba
                  roka – Posledice, kar zadeva zakonitost obvestila in izterjavo carinskega dolga
               
            Izrek
      Člen 36(3) Uredbe Sveta (EGS) št. 222/77 z dne 13. decembra 1976 o tranzitnem postopku Skupnosti, kakor je bila spremenjena
         z Uredbo Sveta (EGS) št. 474/90 z dne 22. februarja 1990, ki ukinja deponiranje tranzitnega sporočila o pošiljki ob prehodu
         notranje meje Skupnosti, v povezavi s členom 11a Uredbe Komisije (EGS) št. 1062/87 z dne 27. marca 1987 o določbah za izvedbo
         tranzitnega postopka in o ukrepih za njegovo poenostavitev, kakor je bila spremenjena z Uredbo Komisije (EGS) št. 1429/90
         z dne 29. maja 1990, in člen 34 Uredbe Sveta (EGS) št. 2726/90 z dne 17. septembra 1990 o tranzitnem postopku Skupnosti v
         povezavi s členom 49 Uredbe Komisije (EGS) št. 1214/92 z dne 21. aprila 1992 o določbah za izvedbo tranzitnega postopka in
         o ukrepih za njegovo poenostavitev je treba razlagati tako, da mora urad odhoda deklarantu obvezno navesti rok treh mesecev,
         v katerem je temu uradu mogoče predložiti dokaz o pravilnosti tranzitne operacije ali o kraju, kjer je dejansko nastala kršitev
         ali nepravilnost, tako da lahko pristojni organ začne izterjavo šele po tem, ko je deklarantu izrecno navedel, da ima na voljo
         tri mesece za predložitev navedenega dokaza, in če ta dokaz v tem roku ni bil predložen.